钦定古今图书集成/明伦汇编/氏族典/第311卷 > 《廖用贤尚友录》 > 程卫
## 钦定古今图书集成/明伦汇编/氏族典/第311卷 > 《廖用贤尚友录》 > 程卫

按《晋书刘毅传》：“程卫，字长元，广平曲周人也。少立操
行，彊正方严。刘毅闻其名，辟为都官从事。毅奏中护
军羊琇犯宪应死，武帝与琇有旧，乃遣齐王攸喻毅，
毅许之。卫正色以为不可，径自驰车入护军营，收琇
属吏，考问阴私，先奏琇所犯狼籍，然后言于毅。由是
名振遐迩，百官厉行，遂辟公府。掾迁尚书郎、侍御史”，
在职皆以事干显。补洛阳令，历安定、顿丘太守，所莅